El Gran Teatre de Paterna supera els 10.000 espectadors en menys d'un any
25/10/2019

# El Gran Teatre de Paterna supera els 10.000 espectadors en menys d'un any

[![Gran Teatro Antonio Ferrandis de Paterna](/images/noticias/2019/10/gran-teatro-gr.jpg)](/images/noticias/2019/10/gran-teatro-gr.jpg)

25.10.2019

L'Ajuntament confirma l'èxit de l'aposta per consolidar l'oferta teatral i cultural de la ciutat, que ha registrat de gener a octubre 1.000 espectadors més que l'any passat en aquest mateix període

El Gran Teatre Antonio Ferrandis de Paterna ha rebut 10.514 espectadors des de gener fins a octubre de 2019, una xifra que supera en 1.000 espectadors als aconseguits fins al mateix mes de l'any passat i que, segons afirma la regidora de Cultura, Teresa Espinosa, “és una mostra de l'èxit de la programació seleccionada i de l'aposta per consolidar l'oferta cultural i d'oci de la ciutat”.  
  
Al llarg d'enguany, s'han posat en escena obres com El Funeral, El pessic de l’amor o Cinc hores amb Mario, que han aconseguit un gran èxit de taquilla i que, segons Espinosa, “formen part d'una programació variada, coherent i per a tots els públics, de manera que els veïns i veïnes de Paterna disposen d'una àmplia oferta per a gaudir del teatre”.  
  
En el que portem d'any, s'han estrenat 21 espectacles i encara queden pendents 6 més després dels quals s'espera augmentar considerablement la xifra d'espectadors ja aconseguida.  
  
El mes vinent de novembre arribaran al Gran teatre Antonio Ferrandis les obres Set anys, Gaia, La Culpa i Es canta però no es toca. Desembre serà el torn per a l'esperada El llac dels cignes, que ha penjat el cartell de complet, i per a Geronimo Stilton, que tindrà dues passades.  
  
Amb aquesta pròxima programació s'espera que quasi 1.500 espectadors més passen pel Gran Teatre.